open-index/open-wikipedia-markdown huggingface dataset:
बशीर बद्र

**डॉ॰ बशीर बद्र** (जन्म १५ फ़रवरी १९३६) को उर्दू का वह शायर माना जाता है जिसने कामयाबी की बुलन्दियों को फतेह कर बहुत लम्बी दूरी तक लोगों की दिलों की धड़कनों को अपनी शायरी में उतारा है। साहित्य और नाटक आकेदमी में किए गये योगदानो के लिए उन्हें १९९९ में पद्मश्री से सम्मानित किया गया है।

इनका पूरा नाम सैयद मोहम्मद बशीर है। भोपाल से ताल्लुकात रखने वाले बशीर बद्र का जन्म कानपुर में हुआ था। अपने वालिद के साथ उत्तर प्रदेश के इटावा आ गए थे। इनकी शिक्षा हाफिज मोहम्मद सिद्दकी इंटर कॉलेज से हुई।https://rek.ht/et/0sd8/2 मशहूर शायर और गीतकार नुसरत बद्र इनके सुपुत्र हैं।

डॉ॰ बशीर बद्र 56 साल से हिन्दी और उर्दू में देश के सबसे मशहूर शायर हैं। दुनिया के दो दर्जन से ज्यादा मुल्कों में मुशायरे में शिरकत कर चुके हैं। बशीर बद्र आम आदमी के शायर हैं। ज़िंदगी की आम बातों को बेहद ख़ूबसूरती और सलीके से अपनी ग़ज़लों में कह जाना बशीर बद्र साहब की ख़ासियत है। उन्होंने उर्दू ग़ज़ल को एक नया लहजा दिया। यही वजह है कि उन्होंने श्रोता और पाठकों के दिलों में अपनी ख़ास जगह बनाई है।

## कविता
सँवार नोक-पलक अबरुओं में ख़म कर दे,
गिरे पड़े हुए लफ़्ज़ों को मोहतरम कर दे.!!

ग़ुरूर उस पे बहुत सजता है मगर कह दो,
इसी में उस का भला है ग़ुरूर कम कर दे.!!

चमकने वाली है तहरीर मेरी क़िस्मत की,
कोई चराग़ की लौ को ज़रा सा कम कर दे.!!

यहाँ लिबास की क़ीमत है आदमी की नहीं,
मुझे गिलास बड़े दे शराब कम कर दे.!!

किसी ने चूम के आँखों को ये दुआ दी थी,
ज़मीन तेरी ख़ुदा मोतियों से नम कर दे.!!
## बाहरी कड़ियाँ
* कविता कोश में बशीर बद्र
* बशीर बद्र कि जीवनी गजलें और शेर 

श्रेणी:साहित्य अकादमी द्वारा पुरस्कृत उर्दू भाषा के साहित्यकार
श्रेणी:शायर
डी. बी. सेठ

**डी. बी. सेठ 'देवेन**' (जन्म १९४४) भारतीय चित्रकार थे। इनका जन्म उत्तर प्रदेश के बरेली में हुआ था। देवेन की कला-शिक्षा लखनऊ और दिल्ली में हुई। उनकी पहली चित्र-प्रदर्शनी लखनऊ में १९६४ में हुई थी। तब से अब तक दिल्ली, मुंबई, मसूरी आदि में इनकी कई प्रदर्शनियाँ हो चुकी है। उन्होंने कई समूह-प्रदर्शनियों में भागीदारी की एवं कई कलाकार-शिविरों में भी हिस्सा लिया। देवेन ने जलरंगों में भी काम किया है और एक्रिलिक-तैलरंगों में चित्र बनाए हैं। उनके चित्रों में प्रायः पानी के भीतर की वनस्पतियाँ तथा पत्थर और प्रवाल सरीखें रुपाकार हैं। देवेन के चित्र आँखों को प्रीतिकर लगते हैं। कहीं-कहीं वे कुछ सज्जात्मक भी हैं। रंगों के चयन और उनके सामंजस्य की ओर खास तौर पर ध्यान देते हैं। चित्रों के तकनीकी पक्ष को कुशलता से सँभालते हैं। देश-विदेश के कई संग्रहों में उनका काम है।

श्रेणी:भारतीय चित्रकार
रेणुका रथ

**रेणुका रथ** ओड़िया की सिद्धहस्त कवि और कथाकार हैं। उनका एक कहानी संग्रह और दो निबंध संग्रह प्रकाशित हुए हैं। उन्होंने ओड़िया की साहित्यिक पत्रिका का वर्षों कुशल संपादन किया। वे अनेक साहित्यिक और सामाजिक संस्थाओं में सक्रिय हैं, इस क्षेत्र में वे पुरस्कृत भी हुई हैं।

श्रेणी:ओड़िया साहित्यकार
श्रेयान्स प्रसाद जैन

**श्रेयान्स प्रसाद जैन** (१९०८- १९९२) साहित्य, संस्कृति और कला के संवर्धन में अग्रणी नाम है। ये भारतीय ज्ञानपीठ के अध्यक्ष रहें एवं पद्मश्री की उपाधि से अलंकृत किए गये।

श्रेणी:ज्ञानपीठ सम्मानित
श्रेणी:1908 में जन्मे लोग
श्रेणी:१९९२ में निधन
श्रेणी:भारतीय उद्योगपति
श्रेणी:भारतीय सांसद
शुभ्रभारती मणियन

**शुभ्रभारती मणियन** (जन्म २५ अक्टूबर, १९५५) तमिल के ख्यातिप्राप्त लेखक हैं। कोयंबटूर में जन्में एवं कथा पुरस्कार से सम्मानित इस लेखक की महत्त्वपूर्ण रचनाएँ नालु पेरुम, अप्पा, नादम, वज़ितुणैगळ एवं सुड़ुमणल है। 
## सन्दर्भ

श्रेणी:तमिल लेखक
श्रेणी: भारतीय लेखक
श्रेणी:भारतीय साहित्यकार
फुलेरा

**फुलेरा** (Phulera) भारत के राजस्थान राज्य के जयपुर ज़िले में स्थित एक नगर व नगरपालिका है।

## भौगोलिक स्थिति
फुलेरा उत्तरी अक्षांश 26.87 और पूर्वी देशांतर 75.23 पर स्थित है। यहाँ की मानक समुद्र तल से औसत ऊँचाई 387&nbsp;मीटर (1269&nbsp;फुट) है।

## जनसांख्यिकी
२००१ की जनगणना के अनुसार फुलेरा की जनसंख्या 21,639 थी, जिसमें पुरुष 52% और महिलाएँ 48% थे। फुलेरा की औसत साक्षरता दर 73% था जो उस समय के राष्ट्रीय औसत 59.5% से अधिक था।

## इन्हें भी देखें
* जयपुर ज़िला

## सन्दर्भ

श्रेणी:राजस्थान के शहर
श्रेणी:जयपुर ज़िला
श्रेणी:जयपुर ज़िले के नगर
एन. एस. माधवन

**एन. एस. माधवन** मलयालम के प्रतिष्ठित कथाकार हैं। इनका जन्म केरल के एरणाकुलम में हुआ था। इनके तीन कहानी संग्रह चुलैमे़डीले शवंगल, हिग्वीटा और तिरूत हैं। इनको ओडकुषल, केलर साहित्य अकादेमी और वि. पी. शिवकुमार पुरस्कार से सम्मानित किया गया है। संशोधन कहानी मलयालम क्रीटिक पुरस्कार से सम्मनित है। 
## सन्दर्भ

श्रेणी:मलयालम साहित्यकार
श्रेणी: भारतीय लेखक
श्रेणी:भारतीय साहित्यकार
वीरेन्द्र कुमार भट्टाचार्य

अंगूठाकार|डॉ. बीरेंद्र कुमार भट्टाचार्य के साथ अर्नब जान डेका
**वीरेन्द्र कुमार भट्टाचार्य** (१ अप्रैल, १९२४ - ६ अगस्त, १९९७) असमिया साहित्यकार थे। इनके द्वारा रचित एक उपन्यास *[[इयारुइंगम ]]* के लिये उन्हें सन् १९६१ में साहित्य अकादमी पुरस्कार (असमिया) से सम्मानित किया गया। इन्हें १९७९ में ज्ञानपीठ पुरस्कार से सम्मानित किया गया था। समाजवादी विचारों से प्रेरित श्री भट्टाचार्य कहानीकार, कवि, निबंधकार और पत्रकार थे। वे साहित्य अकादमी, दिल्ली और असम साहित्य सभा के अध्यक्ष रहे। 

उन्होंने १९५० में संपादित असमी पत्रिका रामधेनु का संपादन कर असमिया साहित्य को नया मोड़ दिया। इनके चर्चित उपन्यासों इयारूंगम, मृत्युंजय, राजपथे, रिंगियाई, आई, प्रितपद, शतघ्नी, कालर हुमुनियाहहैं। इनके दो कहानी संग्रह भी प्रकाशित हुए, कलंग आजियो बोइ और सातसरी। 

## सन्दर्भ

श्रेणी:लेखक
श्रेणी:ज्ञानपीठ सम्मानित
श्रेणी:असम का साहित्य
श्रेणी:साहित्य अकादमी द्वारा पुरस्कृत असमिया भाषा के साहित्यकार
श्रेणी:1924 में जन्मे लोग
श्रेणी:१९९७ में निधन
गुरपाल सिंह लिट्ट

**गुरपाल सिंह लिट्ट** पंजाबी के चर्चित कार हैं। वे मानवीय रिश्तों और पारिवारिक अंतर्सबन्धों के गहरे चितेरे हैं। उनके तीन कहानी संग्रह प्रकाशित हैं। नाटक और उपन्यास के क्षेत्र में उन्हें विशेष ख्याति मिली है। उनकी कहानियाँ हिन्दी तथा अन्य भाषाओं में अनूदित। 
## सन्दर्भ

श्रेणी:पंजाबी साहित्यकार
श्रेणी:1947 में जन्मे लोग
श्रेणी:जीवित लोग
अरविन्द विष्णु गोखले

**अरविन्द विष्णु गोखले** (१९१९-१९९२) मराठी नव-कथा के प्रमुख हस्ताक्षर हैं। पुणे के कृषि महाविद्यालय में वनस्पित शास्त्र का अध्यापन किए एवं १९४० से कहानी लेखन प्रारम्भ किए। इन्होंने ६०० से अधिक कहानियाँ लिखीं, जो चालीस से अधिक संग्रहों में संकलित हैं। इसके अलावा कथा और कथाकार विषय से सम्बद्द तीन अन्य कृतियाँ प्रकाशित हुई। इनकी कहानियाँ गुजराती, हिन्दी और अंग्रेजी में अनूदित हुई हैं। महाराष्ट्र तथा बिहार राज्य सरकार एवं एन्काउण्टर पत्रिका (लंदन) द्वारा विशेष रूप से पुरस्कृत एवं सम्मानित हुए। भारत सरकार के संस्कृति मंत्रालय द्वारा एमिरेटस फेलोशिप से गौरवान्वित किए गये। बस यात्र के दौरान सिर में चोट आ जाने के कारण निधन। 
## सन्दर्भ

श्रेणी:मराठी साहित्यकार
विज्ञापन और दृश्य प्रचार निदेशालय

**विज्ञापन और दृश्य प्रचार निदेशालय** (डीएवीपी) भारत सरकार की एक नोडल एजेंसी है जिसका कार्य भारत सरकार के विभिन्न मंत्रालयों और सार्वजनिक क्षेत्र के उपक्रमों और स्वायत्तशासी निकायों के लिए विज्ञापन करना है। विज्ञापन एवं दृश्य प्रचार निदेशालय,  केंद्र सरकार के  विभिन्न मंत्रालयों और विभागों तथा इसके स्वायत्तशासी उपक्रमों के लिए विज्ञापन व दृश्य प्रचार का काम देखता है| इसके कार्यों में रेलवे को छोड़ कर शेष समस्त केंद्रीय मंत्रालयों विभागों व कार्यालयों तथा सार्वजनिक उपक्रमों के लिए विज्ञापन जारी करना मुद्रित प्रचार सामग्री जैसे पुस्तिकाएं पोस्टर फोल्डर आदि तैयार करना है|
                              इसके कार्य में प्रमुख रूप से शामिल है-{A} डिस्पले विज्ञापनों का प्रारूप तैयार करना, उनका उत्पादन तथा जारी करना व वर्गीकृत विज्ञापन को जारी करना|(B) पुस्तिका, ब्राउज़र, फोल्डर, कैलेंडर व पोस्टर जैसी मुद्रित सामग्रियों का उत्पादन एवं वितरण|(C)  वाह्य दृश्य प्रचार सामग्रियों, जैसे - दीवार लेखन, होल्डिंग, साइनबोर्ड, सिनेमा स्लाइड्स का निर्माण| (D) प्रदर्शनों का आयोजन दीवार समाचार पत्रों का उत्पादन देश कि विज्ञापन एजेंसियों वह समाचार पत्रों को सरकारी विज्ञापन हेतु मान्यता प्रदान करना निदेशालय का मुखिया भारतीय सूचना सेवा का वरिष्ठ अधिकारी होता है जिसे निदेशक कहा जाता है समाचार पत्रों के लिए विज्ञापन देने हेतु मान्यता का कार्य दिल्ली स्थित मुख्यालय करता है निदेशालय के दो क्षेत्रीय कार्यालय बेंगलुरु और गुवाहाटी में स्थित है इसके अलावा दो क्षेत्रीय वितरण कार्यालय कोलकाता और चेन्नई में है निदेशालय के प्रदर्शनी विभाग के शाखा कार्यालय देश के विभिन्न भागों में स्थित है जिनका कार्य सरकारी नीतियों कार्यक्रमों ऐतिहासिक महत्व के विषय पर प्रदर्शनी आयोजित करना है यह प्रदर्शनी या अक्षर राज्य व केंद्र सरकार के अन्य विभागों के समन्वय सहयोग से लगाई जाती है अधिकतर प्रदर्शनी या फोटो पर आधारित होती है प्रगति मैदान में प्रतिवर्ष लगने वाले इंडिया इंटरनेशनल ट्रेड फेयर निदेशालय का भी एक पंडाल होता है इसी प्रकार प्रयाग और हरिद्वार में लगने वाले कुंभ वह माघ मेला में आदि में भी प्रदर्शनी के पंडाल लगाए जाते हैं प्रदर्शनी की किसी एक थी या विषय को लेकर लगाई जाती है जिससे उस विषय पर जनता को जागरूक किया जा सके भारत का स्वतंत्रता संग्राम संसद के 50 वर्ष लोक नायक जयप्रकाश व्यक्तित्व व कृतित्व प्लस पोलियो व एड्स जैसे विषयों पर निदेशालय ने हाल ही के वर्षों में प्रदर्शनी लगाई है|
अमर जलील

thumb|अमर जलील

**अमर जलील** (जन्म ८ नवंबर, १९३६) सिंधी और उर्दू के सशक्त कथाकार हैं। इनका जन्म पाकिस्तान के सिंध प्रांत में हुआ था। इनके लेख एवं स्तम्भ पाकिस्तान में सिंधी, उर्दू एवं अंग्रेजी भाषा के प्रमुख समाचार पत्रों में नियमित प्रकाशित होते हैं।

## सन्दर्भ

श्रेणी:उर्दू साहित्यकार
श्रेणी:सिंधी साहित्यकार
श्रेणी:1936 में जन्मे लोग
श्रेणी:जीवित लोग
वर्षा अडालजा

**वर्षा अडालजा** गुजराती की यशस्वी लेखिका हैं। इनके २० उपन्यास, ५ कहानी संग्रह, १ नाटक एवं १ निबंध संग्रह प्रकाशित हुए हैं। इन्होंने मित्रो मरजानी उपन्यास का गुजराती में अनुवाद भी किया। इनको प्राप्त पुरस्कारों की सूची में साहित्य अकादेमी पुरस्कार, सोवियत लैंड नेहरू पुरस्कार, गुजराती साहित्य परिषद का भगिनी निवेदिता पुरस्कार (१९७६, १९७९), स्वामी विवेकानंद भारती पुरस्कार, सनत कुमार पारितोषिक, भारतीय भाषा परिषद का साबरमती पुरस्कार हैं। 
## सन्दर्भ

श्रेणी:गुजराती साहित्यकार
केन्द्रीय फिल्म प्रमाणन बोर्ड

**केन्द्रीय फिल्म प्रमाणन बोर्ड**
[सीबीएफसी] या भारतीय सेंसर बोर्ड भारत में फिल्मों, टीवी धारावाहिकों, टीवी विज्ञापनों और विभिन्न दृश्य सामग्री की समीक्षा करने संबंधी विनियामक निकाय है। यह भारत सरकार के सूचना एवं प्रसारण मंत्रालय के अधीन है। इसे उपरोक्त वर्णित सभी को विभिन्न श्रेणी प्रदान करने का और स्वीकार या अस्वीकार करने का अधिकार है।

केंद्रीय फिल्म प्रमाणन बोर्ड की स्थापना सिनेमैटोग्राफ एक्ट 1952 के तहत की गई है। पूर्व में सेंसर बोर्ड के नाम से प्रसिद्ध यह संगठन भारत में प्रदर्शित होने वाली विभिन्न श्रेणी की फिल्मों के लिए प्रमाण पत्र जारी करता है। बोर्ड की अनुमति के बिना भारत में कोई भी देसी अथवा विदेशी फिल्मों का सार्वजनिक प्रदर्शन नहीं किया जा सकता। इस बोर्ड में अध्यक्ष के अतिरिक्त 25 अन्य गैर सरकारी सदस्य होते हैं। बोर्ड का मुख्यालय मुंबई में है। इसके 9 क्षेत्रीय कार्यालय बंगलुरु, कोलकाता, चेन्नई, कटक, गुवाहाटी, हैदराबाद, मुंबई, नई दिल्ली और तिरुवंतपुरम में है। बोर्ड सामान्य सार्वजनिक फिल्मों के लिए U, वयस्क फिल्मों के लिए A, अभिभावकों की उपस्थिति में किशोरों सहित सबके देखने योग्य फिल्म के लिए U/A, तथा विशेषता वाली फिल्मों जैसे चिकित्सा, स्वास्थ्य आदि पर बनी फिल्मों के लिए S प्रमाण पत्र जारी करता है।

## केन्द्रीय फिल्म प्रमाणन बोर्ड की श्रेणी प्रणाली
केन्द्रीय फिल्म प्रमाणन बोर्ड की फिल्मों के लिए 4 श्रेणियां है:

* **अ** (अनिर्बंधित) या **U**- इन फिल्मों को सभी आयु वर्ग के व्यक्ति देख सकते हैं।
* **अ/व** या **U/A**- इस श्रेणी की फिल्मों के कुछ दृश्यों में हिंसा, अश्लील भाषा या यौन संबंधित सामग्री हो सकती है, इस श्रेणी की फिल्में केवल 12 साल से बड़े व्यक्ति किसी अभिभावक की उपस्थिति में ही देख सकते हैं।
* **व** (वयस्क) या **A** - यह वह श्रेणी है जिसके लिए सिर्फ वयस्क यानि 18 साल या उससे अधिक उम्र वाले व्यक्ति ही पात्र हैं।
* **वि** (विशेष) या **S**- यह विशेष श्रेणी है और बिरले ही प्रदान की जाती है, यह उन फिल्मों को दी जाती है जो विशिष्ट दर्शकों जैसे कि इंजीनियर या डॉक्टर आदि के लिए बनाई जाती हैं।

## सन्दर्भ

## और देखें

श्रेणी:भारत में अभिवेचन
खमौनी

**खमौनी** या ठेकुआ एक बिहारी व्यंजन है।

श्रेणी:उत्तर भारत का खाना
श्रेणी:बिहारी खाना
ग्रीनहाउस गैस

thumb|350px|right|वैश्विक एन्थ्रोपोजेनिक ग्रीनहाउस गैस उत्सर्जन आठ विभिन्न क्षेत्रों से, वर्ष २००० में
**ग्रीनहाउस गैसें** ग्रह के वातावरण या जलवायु में परिवर्तन और अंततः भूमंडलीय ऊष्मीकरण के लिए उत्तरदायी होती हैं। इनमें सबसे ज्यादा उत्सर्जन कार्बन डाई आक्साइड, नाइट्रस आक्साइड, मीथेन, क्लोरो-फ्लोरो कार्बन, वाष्प, ओजोन आदि करती हैं। कार्बन डाई आक्साइड का उत्सर्जन पिछले १०-१५ सालों में ४० गुणा बढ़ गया है। दूसरे शब्दों में औद्यौगिकीकरण के बाद से इसमें १०० गुणा की बढ़ोत्तरी हुई है। इन गैसों का उत्सर्जन आम प्रयोग के उपकरणों वातानुकूलक, फ्रिज, कंप्यूटर, स्कूटर, कार आदि से होता है। कार्बन डाई ऑक्साइड के उत्सर्जन का सबसे बड़ा स्रोत पेट्रोलियम ईंधन और परंपरागत चूल्हे हैं।

पशुपालन से मीथेन का उत्सर्जन होता है। कोयला बिजली घर भी ग्रीन हाउस गैस उत्सर्जन के प्रमुख स्रोत हैं। हालाँकि क्लोरोफ्लोरो का प्रयोग भारत में बंद हो चुका है, लेकिन इसके स्थान पर प्रयोग हो रही गैस हाइड्रो क्लोरो-फ्लोरो कार्बन सबसे हानिकारक ग्रीन हाउस गैस है जो कार्बन डाई आक्साइड की तुलना में एक हजार गुना ज्यादा हानिकारक है।

thumb|right|250px|आधुनिक वैश्विक एन्थ्रोपोजेनिक कार्बन उत्सर्जन

कार्बन डाई आक्साइड गैस तापमान बढ़ाती है। उदाहरण के लिए वीनस यानी शुक्र ग्रह पर ९७.५ प्रतिशत कार्बन डाई आक्साइड है जिस कारण उसकी सतह का तापमान ४६७ डिग्री सेल्सियस है। ऐसे में पृथ्वीवासियों के लिए राहत की बात यह है कि धरती पर उत्सर्जित होने वाली ४० प्रतिशत कार्बन डाई आक्साइड को पेड़-पौधे सोख लेते हैं और बदले में ऑक्सीजन उत्सर्जन करते हैं। वातावरण में ग्रीन हाऊस गैसें ऊष्म अधोरक्त (*थर्मल इंफ्रारेड रेंज*) के विकिरण का अवशोषण और उत्सजर्न करती है। सौर मंडल में शुक्र, मंगल और टाइटन में ऐसी गैसें पाई जाती हैं जिसकी वजह से ग्रीन हाऊस प्रभाव होता है।

विश्व बैंक ने १५ सितंबर, २००९ को वर्ष २०१० विश्व विकास रिपोर्ट विकास व जलवायु बदलाव जारी की एक रिपोर्ट में विकसित देशों को ग्रीस हाउस गैस का उत्सर्जन घटाने और विकासशील देशों को संबंधित धनराशि व तकनीकी सहायता प्रदान करने को कहा है। जलवायु परिवर्तन के पूरे समाधान के लिए भावी कई दशकों में विश्व ऊर्जा ढाँचे में बदलाव लाना पड़ेगा। रिपोर्ट में चेतावनी दी गयी है कि वर्तमान वित्तीय संकट के बीच जलवायु परिवर्तन सवाल की उपेक्षा नहीं की जानी चाहिए।




File:GHG_per_capita_2000.svg|ग्री.हा.गै. प्रति व्यक्ति, वर्ष २०००
File:GHG_intensity_2000.svg|तीव्रता वर्ष २०००
File:CO2_responsibility_1950-2000.svg|इसमें CO2 का अंश
File:Major_greenhouse_gas_trends.png|प्रधान ग्री.हा.गैस ट्रेंड्स


## सन्दर्भ

## इन्हें भी देखें

* ग्रीन हाउस प्रभाव
* भूमंडलीय ऊष्मीकरण
* भूमंडलीय ऊष्मीकरण का प्रभाव
* क्योटो प्रोटोकॉल
* ओजोन निःशेषण
* प्रदूषण


श्रेणी:जलवायु परिवर्तन
श्रेणी:जलवायु परिवर्तन कारक

श्रेणी:कार्बन
श्रेणी:हिन्दी विकि डीवीडी परियोजना
बिम्बाणु

[thumb|250px|हल्के [सूक्ष्मदर्शी (40x) द्वारा दिखाई देते दो बिम्बाणु, जिन्हें ला.र.को. ने घेर रखा है]]
**बिम्बाणु**, या **प्लेटेलेट**, या '''डीएनए ही होता है) होती है, व इनका व्यास २-३&nbsp;µm होता है। 
प्लेटेलेट का राशाइनिक नाम -थ्रंबोसाइट
एक प्लेटेलेट कोशिका का औसत जीवनकाल ८-१२ दिन तक होता है। सामान्यत: किसी मनुष्य के रक्त में एक लाख पचास हजार से लेकर 4 लाख प्रति घन मिलीमीटर प्लेटलेट्स होते हैं। ये बढोत्तरी कारकों का प्राकृतिक स्रोत होती हैं। जीवित प्राणियों के रक्त का एक बड़ा अंश बिम्बाणुओं (जिनमें लाल रक्त कणिकाएं और प्लाविका शामिल हैं) से निर्मित होता है। दिखने में ये नुकीले अंडाकार होते हैं और इनका आकार एक इंच का चार सौ हजारवां हिस्सा होता है। इसे सूक्ष्मदर्शी से ही देखा जा सकता है। यह अस्थि मज्जा (बोन मैरो) में उपस्थित कोशिकाओं के काफी छोटे कण होते हैं, जिन्हें तकनीकी भाषा में मेगा कार्योसाइट्स कहा जाता है। ये थ्रोम्बोपीटिन हार्मोन की वजह से विभाजित होकर खून में समाहित होते हैं और सिर्फ १० दिन के जीवनकाल तक संचारित होने के बाद स्वत: नष्ट हो जाते हैं। शरीर में थ्रोम्बोपीटिन का काम बिम्बाणुओं की संख्या सामान्य बनाना होता है।

रक्त में उपस्थित बिम्बाणुओं का एक महत्त्वपूर्ण काम शरीर में उपस्थित हार्मोन और प्रोटीन उपलब्ध कराना होता है। रक्त धमनी को नुकसान होने की स्थिति में कोलाजन नामक द्रव निकलता है जिससे मिलकर बिम्बाणु एक अस्थाई दीवार का निर्माण करते हैं और रक्त धमनी को और अधिक क्षति होने से रोकते हैं। शरीर में आवश्यकता से अधिक होना शरीर के लिए कई गंभीर खतरे उत्पन्न करता है। इससे खून का थक्का जमना शुरू हो जाता है जिससे दिल के दौरे की आशंका बढ़ जाती है। बिम्बाणुओं की संख्या में सामान्य से नीचे आने पर रक्तस्नव की आशंका बढ़ती है।

रक्त में बिम्बाणुओं की संख्या किसी खास रोग या आनुवांशिक गड़बड़ी की वजह से होती है। किसी इलाज या शल्यक्रिया की वजह से भी ऐसा होता है। अंग प्रत्यारोपण, झुलसने, मज्जा प्रत्यारोपण (मैरो ट्रांसप्लांट), हृदय की शल्यक्रिया या कीमोचिकित्सा (कीमोथेरेपी) के बाद अकसर खून की जरूरत होती है। ऐसे में कई बार बिम्बाणुआधान (प्लेटलेट्स ट्रांसफ्यूजन) की भी जरूरत पड़ती है। प्रायः प्रचलित रोग डेंगू जैसे विषाणु जनित रोगों के बाद बिम्बाणुओं की संख्या में गिरावट आ जाती है।

हल्के या मध्यम थ्रोम्बोसाइटोपेनिया से पीड़ित व्यक्ति कुछ घरेलू उपायों द्वारा प्लेटलेट्स की संख्या बड़ा सकते हैं। विटामिन सी से भरपूर फल और सब्जियां प्लेटलेट्स की संख्या बढ़ाने में मदद करते हैं। प्लेटलेट्स बढ़ाने वाले फलों और सब्जियों में शामिल हैं – नींबू, संतरा, अनानास, अनार, कीवी, पपीता, ब्रोकोली आदि। प्लेटलेट्स की संख्या बढ़ाने के लिए ऐसे खाद्य पदार्थ खाने की सलाह दी जाती है जिनमें अधिक मात्रा में फोलेट और विटामिन K होता है। इसके अलावा विटामिन डी से भरपूर खाद्य पदार्थ भी प्लेटलेट्स बढ़ाने में मदद कर सकते हैं। इन खाद्य पदार्थों में शामिल हैं- अंडे की जर्दी, फोर्टिफाइड दूध, दही, वसायुक्त मछली जैसे – सैल्मन, टूना, मैकेरल आदि।

## सन्दर्भ

## इन्हें भी देखें
* अल्प-बिंबाणु चित्तिता

## बाहरी कड़ियाँ
* प्लेटलेट्स
* सिर्फ डेंगू नहीं है प्लेटलेट्स कम होने की वजह

## बाहरी कड़ियाँ

श्रेणी:रक्त
श्रेणी:स्कंदन तंत्र
श्रेणी:कोशिका जीवविज्ञान
श्रेणी:मानव कोशिकाएं
हैलोएल्केन

[thumb|right|250px|[टेट्राफ्लोरोईथेन (एक हैलोएल्केन) एक पानीदार तरल होता है, जो सामान्य तापमान के नीचे भी उबलने लगता है। इसका उत्पादन कैन्ड वायु से किया जा सकता है]]
**हैलोएल्केन** (जिन्हें एल्काइल हैलाइड भी कहते हैं) उन अकार्बनिक यौगिक समूह का नाम होता है जिसमें मीथेन, ईथेन इत्यादि जैसे एल्केन्स में एक या अधिक हैलोजन अणु, जैसे क्लोरीन, ब्रोमीन, आयोडीन अथवा फ्लोरीन आदि जुड़ कर उनसे कार्बनिक हैलाइड बनाते हैं।

## सन्दर्भ


श्रेणी:कार्बनिक यौगिक
श्रेणी:अल्केन
रक्त कोशिका

right|thumb|सूक्ष्मदर्शी से देखने पर लाल और श्वेत मानव रक्त कोशिकायें 

**रक्त कोशिका** (जिसे **रक्त कणिका** भी कहा जाता है) रक्त मे पायी जाने वाली कोई एक कोशिका है। स्तनधारियों में इन कोशिकाओं की मुख्यतः तीन श्रेणियां होती हैं:

* लाल रक्त कोशिका 
* श्वेत रक्त कोशिका
* बिम्बाणु

यह तीनो कोशिकायें मिलकर लगभग ४५% रक्त ऊतकों (आयतन या मात्रा) का निर्माण करती हैं, ५५% भाग प्लाविका से बनता है।

## प्रकार
### लाल रक्त कोशिकायें

लाल रक्त कोशिकायें रूधिरवर्णिका (हीमोग्लोबिन) के माध्यम से ऑक्सीजन शरीर के विभिन्न अवयवों को पहुंचाती है, इनका जीवनकाल १२० दिन का होता है।
इसमें केन्द्रक नहीं पाया जाता है। (Erithrocyte)

### श्वेत रक्त कोशिकायें

श्वेत रक्त कोशिकायें सहज प्रतिरक्षा प्रणाली का मुख्य भाग हैं, इनका जीवनकाल कुछ दिन से लेकर वर्षों का होता है। 

### बिम्बाणु

बिम्बाणु रक्त का थक्का जमाने में महत्वपूर्ण भूमिका निभाते हैं, इनका जीवनकाल प्रायः ९ दिनों का होता है।.

## विकार

रक्त कोशिकाओं मे कमी रक्ताल्पता का कारण बनती है। दूसरी ओर वृद्धि पॉलीसाइथीमिया कहलाती है।

## सन्दर्भ

## बाहरी कड़ियाँ

* What is Blood? from the Genetic Science Learning Center at the University of Utah.
* Cells of the blood
इंडोनेशियाई भाषा

**इंडोनेशियाई** (इंडोनेशियाई भाषा: Bahasa Indonesia, बहासा इंदोनेसिया) इंडोनेशिया की एकमात्र आधिकारिक और राष्ट्रीय भाषा है। यह मलय भाषा की एक मानक प्रयुक्ति पर आधारित है। मलय एक ऑस्ट्रोनीशियाई भाषा है जो बहुभाषीय इंडोनेशियाई द्वीपसमूह पर सम्पर्क भाषा के रूप में शताब्दियों से विस्तृत रही है। इंडोनेशिया विश्व का चौथी सबसे अधिक जनसंख्या वाला देश है और इस कारण से इंडोनेशियाई विश्व की सर्वाधिक बोली जाने वाली भाषाओं में से एक है। इसे बोलने वाले अधिकांश लोग इसके साथ-साथ अक्सर एक क्षेत्रीय भाषा या स्थानीय उपभाषा सतति भी बोलते हैं।

## उत्पत्ति
मलय की जिस उपभाषा पर इंडोनेशियाई आधारित है उसे "रियाउ मलय" भी कहते हैं। अपने नाम के बावजूद वास्तव में यह रियाउ द्वीपसमूह प्रांत की मलय से अधिक मलक्का सलतनत की शास्त्रीय मलय भाषा पर आधारित है। इसे 1928 इंडोनेशिया युवा शपथ में एकीकृत भाषा की घोषणा के बाद, पहली बार 1945 में इंडोनेशिया के स्वतंत्रता की घोषणा के साथ आधिकारिक भाषा के रूप में घोषित किया गया।

## इन्हें भी देखें
* ऑस्ट्रोनीशियाई भाषाएँ
* भाषा प्रयुक्ति

## सन्दर्भ

श्रेणी:मलय-पोलेनीशियाई भाषाएँ
श्रेणी:ऑस्ट्रोनीशियाई भाषाएँ
श्रेणी:इण्डोनेशिया की भाषाएँ
श्रेणी:पूर्व तिमोर की भाषाएँ
रक्त सीरम

रक्त में **सीरम** वह घटक हैै जिसमें रक्त कोशिकाओं और थक्का जमाने वाले कारकों का पूर्ण रूप से अभाव होता है, दूसरे शब्दों मे यह फाइब्रिनोजेन विहीन प्लाविका (रक्त प्लाज्मा) है। सीरम मे वह सभी रक्त प्रोटीन जो थक्का जमाने की प्रक्रिया मे निष्क्रिय रहते है, सभी विद्युत-अपघट्य (इलेक्ट्रोलाइट्स), प्रतिपिंड, प्रतिजन, हार्मोन और बहिर्जात पदार्थ (जैसे, दवाइयां और सूक्ष्मजीव आदि) शामिल होते हैं।

सीरम के अध्ययन को सीरम विज्ञान कहते है। सीरम का इस्तेमाल कई नैदानिक परीक्षण के अलावा रक्त टाइपिंग में भी होता है।.

## सन्दर्भ

श्रेणी:रक्त
शम्भूनगला गाँव, कायमगंज (फर्रुखाबाद)

**शम्भूनगला** कायमगंज, फर्रुखाबाद, उत्तर प्रदेश स्थित एक गाँव है। यहाँ उत्तर-प्रदेश सरकार द्वारा संचालित एक जूनियर हाई स्कूल है। विकासखण्ड नवाबगंज है तथा तहसील कायमगंज है। यहाँ गेहूँ तथा आलू व गन्ना की बहुत अच्छी खेती होती है। गाँव में बिजली की सुविधा है। गाँव के निवासी हिन्दी की कन्नौजी बोली अधिकतर बोलते हैं। गाँव में सभी लोग यादव जाति के रहते हैं।

## भूगोल

## जनसांख्यिकी

## यातायात

## आदर्श स्थल

## शिक्षा

## सन्दर्भ

## बाहरी कड़ियाँ

श्रेणी:फर्रुखाबाद जिला के गाँव
ग्रैंड कैन्यन राष्ट्रीय उद्यान

**ग्रैंड कैन्यन राष्ट्रीय उद्यान** संयुक्त राज्य के पुरातनतम राष्ट्रीय उद्यानों में से एक है, जो एरीजोना में स्थित है। इस उद्यान में ही ग्रैंड कैन्यन, कोलोराडो नदी द्वारा निर्मित एक गॉर्ज स्थित है। इसे विश्व के प्रधान प्राकृतिक आश्चर्यों में से एक माना जाता है। यह उद्यान १९०२ वर्ग मील (४९२७ वर्ग कि.मी) में फैला हुआ है। 
thumb|left|300px|ग्रैंड कैन्यन के उत्तरी रिम का दर्शन


## बाहरी सूत्र

* आधिकारिक जालस्थल: ग्रैंड कैन्यन राष्ट्रीय उद्यान
* 

श्रेणी:एरीजोना
श्रेणी:ग्रैंड कैन्यन
श्रेणी:१९१९ की स्थापना
श्रेणी:अमरीका के विश्व धरोहर स्थल
जाबिर हुसैन

**जाबिर हुसैन** का जन्म सन् 1945 में गाँव नौनहीं राजगिर, जिला नालंदा, बिहार में हुआ। वह अंग्रेजी भाषा एवं साहित्य के प्राध्यापक रहे। सक्रिय राजनीति में भाग लेते हुए १९७७ में मुंगेर से बिहार विधान सभा के सदस्य निर्वाचित हुए और मंत्री बने। वर्ष १९९५ से बिहार विधान परिषद के सभापति थे। जाबिर हुसैन हिंदी, उर्दू तथा अंग्रेजी (तीनों भाषाओं में समान अधिकार के साथ लेखन करते रहे हैं। उनकी हिंदी रचनाओं में- डोला बीबी का मजार, ये शहर लगै मोहे बन, छोटा सा एक पुल, अतीत का चेहरा, लोगां, एक नदी रेत भरी प्रमुख हैं। अपने लंबे राजनैतिक-सामाजिक जीवन के अनुभवों में उपस्थित आम आदमी के संघर्षों को उन्होंने अपने साहित्य में प्रकट किया है। संघर्षरत आम आदमी और विशिष्ट व्यक्तित्वों पर लिखी गई उनकी डायरियाँ चर्चित-प्रशंसित हुई हैं। जाबिर हुसैन ने डायरी विधा में एक अभिनव प्रयोग किया है जो
अपनी प्रस्तुति, शैली और शिल्प में नवीन है।

श्रेणी:हिन्दी साहित्य
श्रेणी:साहित्य अकादमी द्वारा पुरस्कृत उर्दू भाषा के साहित्यकार
प्लाविका

**प्लाविका** या **रक्त प्लाज्मा**, रक्त का पीले रंग का तरल घटक है, जिसमें पूर्ण रक्त की रक्त कोशिकायें सामान्य रूप से निलंबित रहती हैं। यह कुल रक्त की मात्रा का लगभग 55% तक होता है। इसका अधिकतर अंश जल (90to 92% आयतन अनुसार) होता है और इसमें प्रोटीन, शर्करा, थक्का जमाने वाले कारक(फरिनोजन)प्रोटीन(फरिनोजन अबुयबिं, गलोरोमिन), खनिज आयन, हार्मोन और कार्बन डाइऑक्साइड (प्लाविका उत्सर्जित उत्पादों के निष्कासन का प्रमुख माध्यम है) घुले रहते हैं। इसमें अब्यबिन कितना प्लाज्मा में पानी आएगा कितना अमीनो एसिड आएगा इसको ब्लैंस रखता है और गलोरोबिन प्रति रक्षा को बढ़ाता है। प्लाविका को रक्त से पृथक करने के लिए एक परखनली मे ताजा रक्त लेकर उसे सेंट्रीफ्यूज़ (अपकेंद्रिक) में तब तक घुमाना चाहिए जब तक रक्त कोशिकायें नली के तल मे बैठ न जायें, इसके बाद ऊपर बचे प्लाविका को उड़ेल कर अलग या तैयार कर लें। 
प्लाविका का घनत्व लगभग 1025&nbsp;kg/m3, या 1.025&nbsp;kg/l. होता है।

यदि प्लाविका से फाइब्रिनोजेन तथा अन्य थक्का जमाने वाले कारकों को निकाल दें तो बचा हुआ पदार्थ रक्त सीरम कहलाता है। (यानी, पूर्ण रक्त - रक्त कोशिकायें - थक्का जमाने वाले कारक)।

प्लाज़्माफेरेसिस एक चिकित्सीय उपचार है जिसमे प्लाविका का निष्कर्षण, उपचार और पुन:एकीकरण शामिल है। इसमें 6-8% प्रोटीन पाया जाता है जिसमें अमीनो एसिड  विटामिन फैटी एसिड ग्लूकोस nacl,fe,mg,na शामिल है यह एक निर्जीव है

## सन्दर्भ

श्रेणी:रक्तविज्ञान
श्रेणी:मानव शारीरिकी
गार्सिया लोपेज दि गार्सेनाज

**गार्सिया लोपेज दि गार्सेनाज ** (अंग्रेज़ी:*García López de Cárdenas*), (१६वीं शताब्दी), ग्रैंड कैन्यन, संयुक्त राज्य के खोजक व प्रथम यूरोपीय भ्रमणकर्ता माने जाते हैं। कार्ड्नाज़ का जन्म ल्लेर्ना, स्पेन में अलोंसो दे गार्सेनाज़ के यहां हुआ था। ये कैरावाका के कमाण्डर थे।

## सन्दर्भ

* विनशिप, जॉर्ज पार्कर (१९९०) *द जर्नी ऑफ कोलोरेडो, १५४०-४२ (फल्क्रम सीरीज़ इन अमेरिकन हिस्ट्री)*. पृ.१२ ISBN 1-55591-066-1.

श्रेणी:स्पेन के लोग
श्रेणी:अमेरिका
श्रेणी:ग्रैंड कैन्यन
कैल्साइट

**कैल्साइट** पृथ्वी पर सबसे अधिक परिमाण में पाया जाने वाला खनिज है। रासायनिक या जैव-रासायनिक कैल्सियम कार्बोनेट को कैल्साइट कहते हैं। इसका रासायनिक सूत्र CaCO3 है।
कैलसाइट विभिन्न रंगों में पाया जाता है। यह खनिज अपने विदलन सतहों, काचोपम चमक, अल्प कठोरता (=3) तथा आपेक्षिक घनत्व (= 2.7) के कारण सरलता से पहचाना जा सकता है। तनु हाइड्रोक्लोरिक अम्ल की एक बूँद से ही इसमें बुदबुद उठने लगते हैं।

कैल्साइत जब कैलसियम कार्बोनेट शिलाओं की तहों के रूप में पाया जाता है तब इसे 'चूना पत्थर' (limestone) कहते हैं। चूनापत्थर के कायांतरण से संगमरमर बनता है। रंगहीन पारदर्शक किस्म को आइसलैंड स्पार (Iceland spar) कहते हैं। द्विअपवर्तक होने के कारण इसका उपयोग सूक्ष्मदर्शी, फोटोमीटर तथा अन्य प्रकाशीय यंत्रों में किया जाता है।

thumb|240 px|left|कैल्साइट की क्रिस्टलाइन संरचना
thumb|left|सीप में कैल्साइट

## सन्दर्भ
* Mineralienatlas:कैल्साइट (Wiki)



श्रेणी:खनिज
श्रेणी:कार्बोनेट
कस्तूरबा गांधी मेडिकल कॉलेज

**कस्तूरबा गांधी मेडिकल कॉलेज** कर्नाटक में उडुपी जिला के मणिपाल में स्थित एक मेडिकल कालिज है।

कॉलेज, कस्तूरबा गांधी मेडिकल
कॉलेज, कस्तूरबा गांधी मेडिकल
मणिपाल

**मणिपाल** (Manipal) भारत के कर्नाटक राज्य के उडुपी ज़िले में स्थित एक नगर है। यह उडुपी का उपनगर है और मणिपाल विश्वविद्यालय के लिए प्रसिद्ध है।

## इन्हें भी देखें
* मणिपाल विश्वविद्यालय
* उडुपी ज़िला

## सन्दर्भ

श्रेणी:उडुपी ज़िला
श्रेणी:कर्नाटक के शहर
श्रेणी:उडुपी ज़िले के नगर
*
सलोम्

**सलोम् सम्पादन** **Şalom** (इब्रानी भाषा: "שלום", हिन्दी: "शांति") का यहूदी तुर्की साप्ताहिक समाचार पत्र में प्रकाशित है। उसका नाम हिब्रू शब्द के तुर्की वर्तनी एसएचएलओएम है। इसे २९ अक्टूबर १९४७ को तुर्की यहूदी पत्रकार आव्रम ळेयोन् द्वारा स्थापित किया गया था। यह इस्तांबुल में छपा है। के अलावा एक यहूदी स्पेनी पृष्ठ से, यह तुर्की में प्रकाशित है। ञकुप बरोकस् उसके संपादक है। इसका प्रचलन के बारे में ५,००० है।

## बाहरी कडियाँ
* Şalom (तुर्की भाषा)
** Şalom (यहूदी स्पेनी)
कुंडलिनी योग

**कुण्डलिनी योग** या **लय योग** का अर्थ है - चित्र मिलन मे लीन हो जाना, प्राण संचार करना, ब्रह्म के ज्ञान में लीन होना। कुण्डलिनी योग पर तन्त्र सम्प्रदाय और शाक्त सम्प्रदाय का अधिक प्रभाव रहा है। 

चित्त का अपने स्वरूप विलीन होना या चित्त की निरूद्ध अवस्था लययोग के अन्तर्गत आता है। साधक के चित्त में जब चलते, बैठते, सोते और भोजन करते समय हर समय ब्रहम का ध्यान रहे - इसी को लययोग कहते हैं। योगत्वोपनिषद में इस प्रकार वर्णन है-

:  *गच्छस्तिष्ठन स्वपन भुंजन् ध्यायेन्त्रिष्कलमीश्वरम् स एव लययोगः स्यात* (22-23) 

## इन्हें भी देखें
* कुण्डलिनी

## बाहरी कड़ियाँ
*कुंडलिनी योग का चमत्कार (वेबदुनिया)
अग्नि देव

**अग्नि** हिन्दू धर्म में आग के देवता हैं। दक्षिणपूर्व दिशा के दिक्पाल होने के नाते, उन्हें मंदिरों के दक्षिणपूर्व कोने में पाया जाता है। हिन्दू ब्राह्मांड विज्ञान में, अग्नि पंचभूत में एक तत्व है, जो आकाश, आप, वायु और पृथ्वी से मिलकर प्रकृति बनाता है।

वेदों में अग्नि इन्द्र और सोम के साथ-साथ एक प्रमुख देवता हैं। होम में उनके माध्यम से देवताओं को आहुति दी जाती है। अग्नि पृथ्वी, आकाश और स्वर्ग में प्रकट होते हैं। इस प्रकार वह देवताओं और मनुष्यों के बीच मध्यस्थ हैं। गत वैदिक काल में, अग्नि का महत्तव घटकर उपनिषदों में सभी ऊर्जा और ज्ञान के प्रतीक का रहा। अग्नि कई हिन्दू परंपराओं में शामिल हैं, जैसे सप्तपदी, उपनयन और वह दीया के भी भाग होते हैं।

## परिवार
सामूहिक यज्ञ नामक पुस्तक के अनुसार अग्नि की पत्नी का नाम स्वाहा   था जो कि दक्ष प्रजापति तथा प्रसूति की पुत्री थीं। उनके चार पुत्र पावक, पवमान, शुचि तथा स्वरोचिष मनु और नील थे। इन्हीं में से एक द्वितीय मनु, स्वरोचिष मनु हुए तथा इन्हीं तीनों से ४५ प्रकार के अग्नियों का प्राकट्य हुआ।

## सन्दर्भ

## बाहरी कड़ियाँ
* अग्नि स्थापन

श्रेणी:इन्द्र लोक के देवता
श्रेणी:हिन्दू धर्म
श्रेणी:यज्ञ

अग्निदेव-भारतकोश
सुरत शब्द योग

**सुरत शब्द योग** एक आंतरिक साधन या अभ्यास है जो संत मत और अन्य संबंधित आध्यात्मिक परंपराओं में अपनाई जाने वाली योग पद्धति है। संस्कृत में 'सुरत' (श्रुति) का अर्थ आत्मा, 'शब्द' का अर्थ ध्वनि और 'योग' का अर्थ जुड़ना है। इसी शब्द को 'ध्वनि की धारा' या 'श्रव्य जीवन धारा' कहते हैं।

शरीर में शारीरिक, मानसिक और आत्मिक बोध-भान होते हैं। इनसे अलग एक और तत्त्व है जो इन सब का साक्षी है जिसे सुरत, चेतन तत्त्व चेतना, या चेतनता कहा गया है। सृष्टिक्रम में वही सुरत क्रमश: शब्द, प्रकाश (आत्मा), मन और शरीर में आ जाती है। सुरत का सहज और स्वाभाविक तरीके से इसी मार्ग से लौट जाना सुरत शब्द योग का विषय और प्रयोजन है। सुरत को परम तत्त्व भी कहा गया है। जीवन के रचना क्रम में हिलोर पैदा होने पर सुरत और शब्द दो हस्तियाँ बन जाती हैं और जीवन का खेल प्रारंभ होता है। सुरत में शब्द (ध्वनि) की ओर आकर्षित होने का स्वाभाविक गुण है। यह सुरत शब्द योग का आधार सिद्धांत है।.

## इन्हें भी देखें
*सन्त मत
*राधास्वामी मत
*सेठ शिव दयाल सिंह जी महाराज

## सन्दर्भ

श्रेणी:सुरत शब्द योग
श्रेणी:योग
श्रेणी:धर्म
अष्टांग विन्यास योग

[अंगूठाकार| [कृष्ण पट्टाभि जोयीस, 1980 के दशक के मध्य में, लैरी शुल्त्स के साथ  अष्टांग योग सिखा रहे हैं।]]
**अष्टांग विन्यास योग**, योग की एक शैली है जिसे २०वीं शताब्दी के दौरान  कृष्ण पट्टाभि जोयीस ने लोकप्रिय बनाया। इसे प्रायः परम्परागत  भारतीय योग का एक आधुनिक रूप माना जाता है।  कृष्ण पट्टाभि जोयीस के अनुसार उन्होंने अपने गुरु तिरुमलाई कृष्णमाचार्य से इस प्रणाली को सीखा है। योग की इस शैली में शरीर के अंगों की गति के साथ सांस को समकालिक (सिंक्रनाइज़) किया जाता है। इसके  आसन , विन्यास से सम्बद्ध हैं। 

## सन्दर्भ

## इन्हें भी देखें
*अष्टांग योग

श्रेणी:योग
इराकी दीनार

**इराक़ी दीनार** (कोड: IQD; , ) इराक़ की मुद्रा है। यह इराक़ के केंद्रीय बैंक द्वारा जारी किया जाता है और 1,000 फ़िल्स (فلس) में समविभाजित है, हालांकि मुद्रास्फीति ने फिल्स को प्रचलन से बाहर कर दिया है।

## इतिहास
दीनार 1923 में भारतीय रुपए के स्थान पर (एक दीनार = 13 ⅓ भारतीय रुपए) जारी किया गया, जो प्रथम विश्व युद्ध के बाद ब्रिटिश कब्जे के दौरान आधिकारिक मुद्रा थी। दीनार 1959 तक बिना मूल्य परिवर्तन के ब्रिटिश पाउंड के साथ आंकी जाती रही, इसके बाद एक दीनार = 2.8 डॉलर की दर पर संयुक्त राज्य अमेरिका डॉलर के साथ इसका आकलन किया जाने लगा था।

## सन्दर्भ
श्रेणी:एशिया की मुद्राएँ
श्रेणी:इराक की मुद्राएँ
दीनार
निहालचन्द बेरी

**निहाल चन्द बेरी** का जन्म १८९३ ई० में हुआ। आपका बाल्य-जीवन बिहार और काशी में तथा उसके बाद का जीवन सन् १९४० तक कलकत्ते में बीता। आप 'हिन्दी प्रचारक पुस्तकालय' के नाम से प्रकाशन का काम करते रहे। बेरी जी ने पाँच पुस्तकें लिखी हैं जो इस प्रकार हैं- मोती महल, जादू का महल, सोने का महल, आनन्द भवन और प्रेम का फल। बेरी जी की सभी पुस्तकें तिलस्मी उपन्यास हैं। 

श्रेणी:1893 में जन्मे लोग
निशा निमंत्रण(हरिवंशराय बच्चन)

**निशा निमंत्रण** हरिवंशराय बच्चन के गीतों का संकलन है जिसका प्रकाशन १९३८ ई० में हुआ। ये गीत १३-१३ पंक्तियों के हैं जो कि हिन्दी साहित्य की श्रेष्ठतम उपलब्धियों में से हें। ये गीत शैली और गठन की दृष्टि से अतुलनीय है। नितान्त एकाकीपन की स्थिति में लिखी गईं ये त्रयोदशपदियाँ अनुभूति की दृष्टि से वैसी ही सघन हैं जैसी भाषा शिल्प की दृष्टि से परिष्कृत। संकलन के सभी गीत स्वतंत्र हैं फिर भी प्रत्येक की रचना का गठन एक मूल भाव से अनुशासित है। पहला गीत "दिन जल्दी जल्दी ढलता है" से प्रारम्भ होकर "निशा निमंत्रण" रात्रि की निस्तब्धता के बड़े सघन चित्र करता हुआ प्रातःकालीन प्रकअश में समाप्त होता है। प्रत्येक दृष्टि से निशा निमंत्रण के गीत उच्चकोटि के हैं और बच्चन का कवि अपने चरम पर पहुँच गया प्रतीत होता है।

श्रेणी:हिन्दी साहित्य
मोती महल

**मोती महल** "हिन्दी प्रचारक पुस्तकालय" के नाम से प्रकाशन का काम करने वाले निहालचन्द बेरी द्वारा रचित पुस्तक है। यह पुस्तक तिलस्मी उपन्यास है।

श्रेणी:हिन्दी साहित्य
रियो डि जेनेरो

thumb|right|280px|ऊपर बायें से: रियो का विहंगम दृश्य, शुगरलोफ पर्वत (ब्राज़ील), व्यापारिक क्षेत्र, क्राईस्ट द रीडिमर मूर्ति, एर्कोस डि लापा, रोड्रिगो डि फ्रेटास झील और माराकाना स्टेडियम।

**रियो डि जेनेरो** (पुर्तगाली:*Rio de Janeiro* यानि "जनवरी की नदी") ब्राज़ील के रियो डि जेनेरो राज्य की राजधानी एवं देश का दूसरा सबसे बड़ा नगर है। यह शहर दक्षिण अमेरिका का तीसरा सबसे अधिक जनसंख्या वाला शहर है। रियो डि जेनेरो शहर करीब दो शताब्दियों तक ब्राजील की राजधानी बना रहा, 1763 से 1822 तक पुर्तगाली औपनिवेशिक काल के दौरान और फिर 1822 से 1960 तक ब्राजी़ल के एक स्वतंत्र राष्ट्र के रूप मे उदय के बाद। १८०८ से १८२१ तक यह पुर्तगाली साम्राज्य की भी राजधानी था। आमतौर पर यह **रिओ** के नाम से जाना जाता है, शहर का एक दूसरा उपनाम *A Cidade Maravilhosa* यानि अद्भुत शहर भी प्रचलित है।

रियो डि जेनेरो अपनी प्राकृतिक अवस्थिति, अपने कार्निवल उत्सव, साम्बा और अन्य संगीत और पर्यटकों के लिए समुद्र तटों पर बने पंक्तिबद्ध होटलों वाले *कोपाकबाना* और *इपानेमा* जैसे तटों के लिए प्रसिद्ध है। समुद्र तट के अलावा यहां के सबसे प्रसिद्ध आकर्षणों में शामिल हैं *कोरकोवाडो* पर्वत पर स्थित ईसा मसीह की विशाल मूर्ति *क्राईस्ट द रीडिमर* ('क्रिस्टो रिडेंटॉर'), जिसे आधुनिक युग के विश्व के सात आश्चर्यों में से एक माना जाता है; केबल कार युक्त शुगरलोफ पर्वत (Pão de Açúcar); *सांबोद्रोमो* नामक एक विशाल स्थायी कार्निवल परेड मंच और दुनिया के सबसे बड़े फुटबॉल स्टेडियमों में से एक माराकाना (Maracanã) स्टेडियम। २०१६ के ग्रीष्मकालीन ओलंपिक खेलों की मेजबानी रियो डि जेनेरो को मिली है और इन खेलों को आयोजित करने वाला यह दक्षिण अमेरिकी का पहला शहर होगा। 

विश्व का दूसरा सबसे बड़ा शहरी वन क्षेत्र: फ्लोरेस्ता दा तिजुका, या "तिजुका वन" भी रिओ में ही है, जो दुनिया के सबसे बड़े शहरी वन क्षेत्र Parque Estadual da Pedra Branca, या व्हाइट स्टोन स्टेट पार्क से लगभग जुड़ा ही हुआ है। गैलिआओ-अंतोनियो कार्लोस जोबिम अंतर्राष्ट्रीय हवाई अड्डा, जिसे आमतौर पर सिर्फ गैलिआओ (Galeão) कहा जाता है ब्राजील के कई शहरों को रियो डि जेनेरो से जोड़ता है और यहां से कई अंतरराष्ट्रीय उड़ानें भी संचालित होती हैं।

अपने आकर्षण और सौंदर्य के बावजूद, रियो की गिनती विश्व के सबसे अधिक हिंसाग्रस्त शहरों मे की जाती है। हिंसक अपराध की घटनायें ज्यादातर झुग्गी बस्तियों में घटित होती है लेकिन इनका असर इसके मध्यम वर्गीय और उच्च वर्गीय इलाकों मे भी देखा जा सकता है। रिओ में अन्य बड़े शहरों के विपरीत, मलिन बस्तियों शहर के कुछ सबसे धनी इलाकों से सटी हुई हैं।

## सन्दर्भ

श्रेणी:दक्षिण अमेरिका
श्रेणी:ब्राज़ील के शहर
श्रेणी:रियो डि जेनेरो
श्रेणी:ब्राज़ील में विश्व धरोहर स्थल
नयी कहानी

आजादी के बाद हिन्दी कहानी को नया संस्कार देने वाले कहानीकारों ने कहानी को **नयी कहानी** के नाम से अभिहित किया।                         

नयी कहानी का जन्म 1956 से माना जाता है। 
1956 में भैरव प्रसाद गुप्त के संपादन में नयी कहानी नाम की पत्रिका का एक विशेषांक निकाला। इसी विशेषांक के आधार पर अगली कड़ी की कहानियों को नयी कहानी के नाम से सम्बोधित किया जाने लगा।

श्रेणी:हिन्दी साहित्य
ध्येयवाक्य

**ध्येयवाक्य** (motto) उस वाक्यांश को कहते हैं जो किसी सामाजिक समूह या संस्था के लक्ष्य को औपचारिक रूप से, संक्षेप में, अभिव्यक्त करता है। ध्येयवाक्य किसी भी भाषा में हो सकता है किन्तु शास्त्रीय भाषाएं (जैसे लैटिन, संस्कृत आदि) का अधिकांशत: प्रयोग किया जाता है। उदाहरण के लिये भारत का ध्येयवाक्य है - *सत्यमेव जयते* (सत्य की ही जीत होती है।)

## इन्हें भी देखें
* विभिन्न संस्थान और उनके संस्कृत ध्येय-वाक्य
* विभिन्न देशों के ध्येयवाक्य

श्रेणी:ध्येयवाक्य
विश्वंभर नाथ शर्मा 'कौशिक'

**विश्वंभर नाथ शर्मा 'कौशिक**' (१८९९- १९४५) प्रेमचन्द परम्परा के ख्याति प्राप्त कहानीकार थे। प्रेमचन्द के समान साहित्य में कौशिक का दृष्टिकोण भी आदर्शोन्मुख यथार्थवाद था। 'कौशिक' का जन्म १८९९ में पंजाब के अम्बाला नामक नगर में हुआ था। इनकी अधिकांश कहानियाँ चरित्र प्रधान हैं। इन कहानियों के पात्रों में चरित्र निर्माण में लेखक ने मनोविज्ञान का सहारा लिया है और सुधारवादी मनोवृत्तियों से परिचालित होने के कारण उन्हें अन्त में दानव से देवता बना दिया है।
कौशिक की कहानियों में पारिवारिक जीवन की समस्याओं और उनके समाधान का सफल प्रयास हुआ है। उनकी कहानियों में पात्र हमारी यथार्थ जीवन के जीते जागते लोग हैं जो सामाजिक चेतना से अनुप्राणित तथा प्रेरणादायी हैं। इनका प्रथम कहानी संग्रह 'रक्षाबंधन' सन 1913 में प्रकाशित हुआ था। इनकी कहानियां अपनी मूल संवेदना को पूर्ण मार्मिकता के साथ प्रकट करती हैं। इनका निधन सन 1945 में हुआ।

## कृतियाँ
### कहानी संग्रह
# 'रक्षाबंधन'- इसके अंतर्गत २४ कहानियाँ संकलित की गई हैं। जैसे-भक्त की टेर, पत्रकार, प्रतिहिंसा, सहचर, हवा, आविष्कार, कथा, कार्य कुशलता, वोटर, मद, हिसाब-किताब, प्रमेला, वशीकरण, कम्यूनिस्ट सभा, वैषम्य, भक्षक-रक्षक, चलते-फिरते, वाह री होली, अवसरवाद, रक्षा-बन्धन, मनुष्य, स्वयं सेवक, मूंछें, विजय दशमी आदि।
# 'कल्प मंदिर'
# 'चित्रशाला'
# 'प्रेम प्रतिज्ञा'
# 'मणि माला'
# 'कल्लोल'
इन संग्रहों में कौशिक की 300 से अधिक कहानियां संग्रहित हैं।

## विकिस्रोत पर उपलब्ध साहित्य
* रक्षाबंधन

## इन्हें भी देखें
* प्रेमचंद
* सुदर्शन

## सन्दर्भ

श्रेणी:हिन्दी साहित्यकार
श्रेणी:कहानीकार
श्रेणी:हिन्दी गद्यकार
रोटरी इण्टरनेशनल

**रोटरी इन्टरनेशनल** *रोटरी क्लबों* का संगठन है। रोटरी क्लब संसार भर में सेवा करने वाले क्लब हैं। यह पंथनिरपेक्ष (सेक्युलर) संगठन है जो जाति, लिंग, वर्ण या राजनैतिक विचारधारा के भेदभाव के बिना सबको सदस्य बनाती है। संसार में ३२,००० से अधिक रोटर क्लब हैं जिसमें १३ लाख से अधिक लोग सदस्य हैं।

रोटरी, व्यापार और पेशेवर लोगों का विश्वव्यापी संगठन है, जो मानवीय सेवा, सभी व्यवसायों में उच्च नैतिक स्तर को बढ़ावा देने और दुनिया में शांति और सद्भावना के निर्माण में सहायता देने हेतु विश्वव्यापी रूप से एकजुट होकर कार्यरत है।

रोट‌री के सदस्यों को रोटेरियंस कहा जाता हैं और वें पहनी हुई लेपल पिन के द्वारा आसानी से पहचाने जाते हैं। रोटरी व्हील, रोटरी इंटरनेशनल का आधिकारिक लोगो है। रोटरी का आदर्श वाक्य है "सेवा स्व से ऊपर".

रोटेरियंस, स्थानीय रोटरी क्लब के सदस्य होते है और उनके क्लब द्वारा निर्धारित समय पर, हर हफ्ते एक बार मिलते हैं। विश्व भर में फैले असंख्य स्थानीय रोट‌री क्लब "रोट‌री इन्टरनेशनल" संस्था के आधार स्तंभ है। विश्व के १६३ देशों में स्थापित ३२००० क्लबों में १३ लाख से भी ज्यादा रोटेरियंस कार्यरत हैं।

प्रशासनिक सुविधा के लिए, स्थानीय क्लबों को एक जिले में शामिल किया जाता है जिसका एक विशेष नम्बर होता है।

१९०५ में पॉल हैरिस, जो पेशे से वकील थे और अन्य तीन लोगों ने मिलकर, अमरीका के शिकागो में रोटरी की स्थापना की। रोटरी दुनिया का सबसे पहला "सेवा संगठन" बना।

रोट‌री का वास्ता है - सत्य, न्याय, लोगों के बीच संबंधों में सुधार और विश्व शांति. रोट‌री की गतिविधियाँ, विशेष रूप से स्थानीय क्लबों के स्तर पर किए गये कार्यों से, स्थानीय और विश्व समुदाय की सेवा करने का अवसर प्रदान करता है।

## रोटरी के चार उद्देश्य

* आपसी परिचय को बढ़ाना ताकि सेवा के नित्य नये अवसर मिल सकें।
* व्यापार व व्यवसाय में उच्च नैतिक आदर्शों की स्थापना करना। प्रत्येक आजीविका/व्यवसाय को सम्मान की दृष्टि से देखना और हर रोटेरियन की आजीविका को समाज सेवा का एक माध्यम /अवसर मानते हुए सम्मान प्रदान करना।
* प्रत्येक रोटेरियन के निजी, व्यावसायिक व सामाजिक जीवन में सेवाभावना के आदर्श को समाहित करना।
* अन्तरराष्ट्रीय समझ, सद्भावना व शान्ति को ऐसी व्यापारिक व व्यावसायिक गतिविधियों के सहारे से बढ़ावा देना जो सेवा भावना से ओतप्रोत हों।

## सेवा के चार आयाम (Four Avenues of Service)
 
सेवा के चार आयाम निम्न प्रकार हैं :-

* 1- अपने क्लब को शक्ति व अपनी सामर्थ्य भर सहयोग देना।
* 2- अपने व्यवसाय / व्यापार / सेवा कार्य में अधिकतम सफलता हासिल करना। यह निरंतर ध्यान रखना कि दीर्घकालिक सफलता चतुर्मुखी परीक्षा पर खरे उतर कर ही हासिल हो सकती है।
* 3- हर आजीविका समाज सेवा का ही एक माध्यम है, अतः एक सफल कार्यकारी बन कर अपने समाज के धन, वैभव, प्रतिष्ठा, सुख-सुविधा में उत्तरोत्तर श्रीवृद्धि करना। जो किन्ही कारणों से, आपके जितना सफल नहीं हो पा रहे हैं, उनकी ओर सहायता का हाथ बढ़ाना ताकि वे भी आपके साथ कदम से कदम मिला कर चल सकें।
* 4- रोटरी की इस भावना व ध्येय को अन्तर्राष्ट्रीय विस्तार दे कर वैश्विक स्तर पर सद्भावना व सहयोग बढ़ाना।

## बाहरी कड़ियाँ
* रोटरी इंटरनेशनल का जालघर
* रोटरी क्लब के बारे में प्राय: पूछे गये प्रश्न
* Rotary International in Great Britain and Ireland official website
* Rotarational.com - Distritos y Clubes de Rotary International

श्रेणी:अन्तरराष्ट्रीय संगठन
सुदर्शन (साहित्यकार)

**सुदर्शन** (1896-1967) प्रेमचन्द परम्परा के कहानीकार थे। इनका दृष्टिकोण सुधारवादी है। ये आदर्शोन्मुख यथार्थवादी थे। 
मुंशी प्रेमचंद और उपेन्द्रनाथ अश्क की तरह सुदर्शन हिन्दी और उर्दू में लिखते रहे थे। उनकी गणना प्रेमचंद संस्थान के लेखकों में विश्वम्भरनाथ कौशिक, राजा राधिकारमणप्रसाद सिंह, भगवतीप्रसाद वाजपेयी आदि के साथ की जाती है। अपनी प्रायः सभी प्रसिद्ध कहानियों में इन्होंने समस्यायों का आदशर्वादी समाधान प्रस्तुत किया है। चौधरी छोटूराम जी ने कहानीकार सुदर्शन जी को जाट गजट का सपादक बनाया था। केवल इसलिये कि वह पक्के आर्यसमाजी थे और आर्यसमाजी समाजसुधारक होते हैं। एक गोरे पादरी के साथ टक्कर लेने से गोरा शाही सुदर्शन जी से चिढ़ गई। चौ. छोटूराम, चौ. लालचन्द से आर्यसमाजी सपादक को हटाने का दबाव बनाया। चौ. छोटूराम अड़ गये। सरकार की यह बात नहीं मानी। यह घटना प्रथम विश्वयुद्ध के दिनों की है। सुदर्शन जी 1916-1917 में रोहतक में कार्यरत थे।

सुदर्शन की भाषा सरल, स्वाभाविक, प्रभावोत्पादक और मुहावरेदार है। इनका असली नाम बदरीनाथ है। इनका जन्म सियालकोट में 1896 में हुआ था। प्रेमचन्द के समान वह भी ऊर्दू से हिन्दी में आये थे।

लाहौर की उर्दू पत्रिका हज़ार दास्ताँ में उनकी अनेकों कहानियां छपीं। उनकी पुस्तकें मुम्बई के हिन्दी ग्रन्थ रत्नाकर कार्यालय द्वारा भी प्रकाशित हुईं। उन्हें गद्य और पद्य दोनों ही में महारत थी। "हार की जीत" सुदर्शन जी की पहली कहानी है और १९२० में सरस्वती में प्रकाशित हुई थी।

मुख्य धारा के साहित्य-सृजन के अतिरिक्त उन्होंने अनेकों फिल्मों की पटकथा और गीत भी लिखे हैं। सोहराब मोदी की सिकंदर (१९४१) सहित अनेक फिल्मों की सफलता का श्रेय उनके पटकथा लेखन को जाता है। सन १९३५ में उन्होंने "कुंवारी या विधवा" फिल्म का निर्देशन भी किया। वे १९५० में बने फिल्म लेखक संघ के प्रथम उपाध्यक्ष थे। वे १९४५ में महात्मा गांधी द्वारा प्रस्तावित अखिल भारतीय हिन्दुस्तानी प्रचार सभा वर्धा की साहित्य परिषद् के सम्मानित सदस्यों में थे। उनकी रचनाओं में तीर्थ-यात्रा, पत्थरों का सौदागर, पृथ्वी-वल्लभ आदि के नाम उल्लेखनीय हैं। फिल्म धूप-छाँव (१९३५) के प्रसिद्ध गीत तेरी गठरी में लागा चोर, बाबा मन की आँखें खोल आदि उन्ही के लिखे हुए हैं। सुदर्शन जी महान लेखक थे । वे बुद्धिमान थे

## रचनाएं
* कहानी
** सन्यासी
** अँधेरी दुनिया
** बात अठन्नी की
** हार की जीत

## इन्हें भी देखें
*प्रेमचंद

## बाहरी कड़ियाँ
* सुदर्शन की कालजयी कहानी - '''हार की जीत'''

श्रेणी:हिन्दी साहित्यकार
कुल्ली संस्कृति

right|300px|thumb|कुल्ली की बसाहट योजना
**कुल्ली संस्कृति** दक्षिण बलूचिस्तान के कोलवा प्रदेश के कुल्ली नाम स्थान के पुरातात्विक उत्खनन से ज्ञात एक कृषि प्रधान ग्रामीण संस्कृति जो सिंधु घाटी में हड़प्पा-मुहँ-जो-दड़ों आदि के उत्खनन से ज्ञात नागरिक संस्कृति की समकालिक अथवा उससे कुछ पूर्व की अनुमान की जाती है। 

यह संस्कृति उत्तरी बलूचिस्तान के झांब नामक स्थान के उत्खनन से ज्ञात संस्कृति तथा दक्षिणी बलूचिस्तान के अन्य स्थानों की पुरातन संस्कृति से सर्वथा भिन्न है। इस संस्कृति की विशिष्टता और उसका निजस्व मिट्टी के बर्तनों के आकार, उनपर खचित चित्र, शव दफनाने की पद्धति तथा पशु और नारी मूर्तियों से प्रकट होता हैं। यहाँ से उपलब्ध मृत्भांड हिरवँजी रंग के है और उनपर ताँबे के रंग की चिकनी ओप है और काले रंग से चित्रण हुआ हैं। कुछ भांड राख के रंग के भी हैं। इन भांडों में थाल, गोदर उदर के गड़ वे तथा बोतल के आकार के सुराही आदि मुख्य हैं। बर्तनों पर बैल, गाय, बकरी, पक्षी, वृक्ष आदि का चित्रण हुआ है। शव दफनाने के लिए वहाँ के निवासी मृत्भांडों का उपयोग करते थे। उसमें मृतक की अस्थि रखकर गाड़ते थे और उसके साथ ताँबे की वस्तुएँ, बर्तन आदि रखते थे। नारी मूर्तियों के संबंध में अनुमान किया जाता है कि वे मातृका की प्रतीक हैं। उनकी पूजा वहाँ के निवासी करते रहे होंगे।

## बाहरी कड़ियाँ
* 2005 article by Feiyan Zhou Kulli culture as trading partners of the Indus Valley civilization 
* on the Kulli culture on Harappa.com (essay no. 6)

 == सन्दर्भ ==

श्रेणी:संस्कृति
श्रेणी:पुरातत्व
श्रेणी:प्राचीन संस्कृति
श्रेणी:भारत का इतिहास
श्रेणी:पाकिस्तान का इतिहास
कूका

**कूका** एक सिख संप्रदाय है जिसे **नामधारी** भी कहते हैं। इस सम्प्रदाय की स्थापना रामसिंह ने की थी। उन दिनों सिख धर्म का जो प्रचलित रूप था वह रामसिंह को मान्य न था। गुरु नानक के समय जो धर्म का स्वरूप था उसे पुनः प्रतिष्ठित करने के निमित्त वे लोकप्रचलित सामाजिक एवं धार्मिक आचार विचार की कटु आलोचना करने लगे। धीरे-धीरे उनके विचारों से सहमत होनेवाले लोगों का एक सप्रंदाय बन गया।

इस धार्मिक संप्रदाय ने आगे चलकर एक क्रांतिकारी राष्ट्रीय दल का रूप धारण कर लिया। महाराष्ट्र के संत रामदास ने महाराष्ट्र में स्वतंत्रता के मंत्र फूँके थे, कुछ उसी तरह का कार्य रामसिंह ने भी किया और 1864 ई. में उन्होंने अपने अनुयायियों को ब्रिटिश सरकार से असहयोग करने का आदेश दिया। इस आदेश के फलस्वरूप इस संप्रदाय ने पंजाब में स्वतंत्र शासन स्थापित करने का प्रयास किया। तब सरकार ने इस पर कठोर प्रतिबंध लगा दिया। रामसिंह और उनके अनुयायियों ने गुप्त रूप से कार्य करना आरंभ किया। गुप्त रूप से शास्त्रास्त्र एकत्र करना और सैनिकों को ब्रिटिश सरकार के विरुद्ध उभारने का काम किया जाने लगा। इस प्रकार वे लोग पाँच वर्ष तक गुप्त रूप से कार्य करते रहे। 1872 ई. में एक जगह मुसलमानों ने गोवध करना चाहा। कूकापंथियों ने उसका विरोध किया। दोनों दलों के बीच गहरा संघर्ष हुआ। ब्रिटिश सरकार ने रामसिंह को गिरफ्तार कर ब्रह्मदेश (म्यानमार) भेज दिया जहाँ 1885 ई. में उनका निधन हुआ। इसके बाद कूकापंथ का विद्रोहात्मक रूप समाप्त हो गया किंतु धार्मिक संप्रदाय के रूप में पंजाब में आज भी लोहार, जाट आदि अनेक लोगों के बीच इसका महत्व बना हुआ है। 

## नामधारी सिखों के गुरु

## इन्हें भी देखें
* कूका विद्रोह
* रामसिंह कूका

## सन्दर्भ

श्रेणी:सिख धर्म
कृष्णदेवराय

**कृष्णदेवराय** (१७ जनवरी १४७१ – १७ अक्टूबर १५२९) विजयनगर के सर्वाधिक कीर्तिवान सम्राट थे। वे स्वयं कवि और कवियों के संरक्षक थे। तेलुगु भाषा में उनका काव्य अमुक्तमाल्यद साहित्य का एक रत्न है। इनकी भारत के प्राचीन इतिहास पर आधारित पुस्तक वंशचरितावली तेलुगू के साथ-साथ संस्कृत में भी मिलती है। संभवत तेलुगू का अनुवाद ही संस्कृत में हुआ है। तेलुगु भाषा के आठ प्रसिद्ध कवि इनके दरबार में थे जो अष्टदिग्गज के नाम से प्रसिद्ध थे। स्वयं कृष्णदेवराय भी आंध्रभोज के नाम से विख्यात थे। प्रख्यात इतिहासकार तेजपाल सिंह धामा ने हिन्दी में इनके जीवन पर प्रामाणिक उपन्यास *आंध्रभोज* लिखा है।

## परिचय
जिन दिनों वे सिंहासन पर बैठे उस समय दक्षिण भारत की राजनीतिक स्थिति डाँवाडोल थी। पुर्तगाली पश्चिमी तट पर आ चुके थे। कांची के आसपास का प्रदेश उत्तमत्तूर के राजा के हाथ में था। उड़ीसा के गजपति नरेश ने उदयगिरि से नेल्लोर तक के प्रांत को अधिकृत कर लिया था। बहमनी राज्य अवसर मिलते ही विजयनगर पर आक्रमण करने की ताक में था। सम्राट कृष्णदेवराय ने इस स्थिति का अच्छी तरह सामना किया। दक्षिण की राजनीति के प्रत्येक पक्ष को समझनेवाले और राज्यप्रबंध में अत्यंत कुशल श्री अप्पाजी को उन्होंने अपना प्रधान मंत्री बनाया। उत्तमत्तूर के राजा ने हारकर शिवसमुद्रम के दुर्ग में शरण ली। किंतु कावेरी नदी उसके द्वीपदुर्ग की रक्षा न कर सकी। कृष्णदेवराय ने नदी का बहाव बदलकर दुर्ग को जीत लिया। बहमनी सुल्तान महमूदशाह को उन्होंने बुरी तरह परास्त किया। रायचूड़, गुलबर्ग और बीदर आदि दुर्गों पर विजयनगर की ध्वजा फहराने लगी। किंतु प्राचीन हिंदु राजाओं के आदर्श के अनुसार महमूदशाह को फिर से उसका राज लौटा दिया और इस प्रकार यवन राज्य स्थापनाचार्य की उपाधि धारण की। १५१३ में उन्होंने उड़ीसा पर आक्रमण किया और उदयगिरि के प्रसिद्ध दुर्ग को जीता। कोंडविडु के दुर्ग से राजकुमर वीरभद्र ने कृष्णदेवराय का प्रतिरोध करने की चेष्टा की पर सफल न हो सका। उक्त दुर्ग के पतन के साथ कृष्ण तक का तटीय प्रदेश विजयनगर राज्य में सम्मिलित हो गया। उन्होंने कृष्णा के उत्तर का भी बहुत सा प्रदेश जीता। १५१९ में विवश होकर गजपति नरेश को कृष्णदेवराय से अपनी कन्या का विवाह करना पड़ा। सम्राट कृष्णदेवराय ने कृष्णा से उत्तर का प्रदेश गजपति को वापस कर दिया। जीवन के अंतिम दिनों में कृष्णदेवराय को अनेक विद्रोहों का सामना करना पड़ा। उसके पुत्र तिरुमल की विष द्वारा मृत्यु हुई।

सम्राट कृष्णदेवराय ने अनेक प्रसादों, मंदिरों, मंडपों और गोपुरों का निर्माण करवाया। रामस्वामीमंदिर के शिलाफलकों पर प्रस्तुत रामायण के दृश्य दर्शनीय हैं।

## सन्दर्भ

## इन्हें भी देखें
*विजयनगर साम्राज्य

## बाहरी कड़ियाँ
*महान सम्राट कृष्णदेव राय का संपूर्ण इतिहास
*सम्राट क्र्ष्नदेव राय (लेखक-मनीष कुमार)
*‘आंध्र भोज ’ श्री कृष्णदेव राय

श्रेणी:भारत का इतिहास
श्रेणी:विजयनगर साम्राज्य